origenes.contra-celsum 6.43
Ὅρα οὖν εἰ μὴ ὁ ἐγκαλῶν ἡμῖν ( ὡς ) σφαλλομένοις ἀσεβέστατα καὶ ἀποπεπλανημένοις θείων αἰνιγμάτων αὐτὸς σαφῶς σφάλλεται , μὴ κατανοήσας ὅτι τὰ πολλῷ οὐ μόνον Ἡρακλείτου καὶ Φερεκύδου ἀρχαιότερα ἀλλὰ καὶ Ὁμήρου Μωϋσέως γράμματα εἰσήγαγε τὸν περὶ τοῦ πονηροῦ τούτου καὶ ἐκπεσόντος τῶν οὐρανίων λόγον . ὁ γὰρ „ ὄφις “ παρ᾿ ὃν ὁ παρὰ τῷ Φερεκύδῃ γέγονεν Ὀφιονεὺς , αἴτιος γενόμενος τοῦ ἐκβληθῆναι τοῦ θείου παραδείσου τὸν ἄνθρωπον , τοιαῦτά τινα αἰνίσσεται , ἐπαγγελίᾳ θεότητος καὶ μειζόνων ἀπατήσας τὸ θηλύτερον γένος · ᾧ συνηκολουθηκέναι λέγεται καὶ ὁ ἀνήρ . καὶ ὁ ἐν τῇ Μωϋσέως δὲ Ἐξόδῳ ὀλεθρευτὴς τίς ἄλλος εἴη ἢ ὁ τοῦ ὀλέθρου τοῖς πειθομένοις αὐτῷ καὶ μὴ ἀνθισταμένοις αὐτοῦ τῇ κακίᾳ καὶ μὴ ἀνταγωνιζομένοις αἴτιος ; ἔτι δὲ ( ὁ ) ἐν τῷ Λευϊτικῷ ἀποπομπαῖος , ὃν ἡ Ἑβραϊκὴ γραφὴ ὠνόμασεν Ἀζαζὴλ , οὐδεὶς ἕτερος ἦν · ( ὃν ) ἀποπέμπεσθαι καὶ ἀποτροπιάζεσθαι ἔδει τὸν κλῆρον ἔχοντα ἐν ἐρήμῳ · πάντες γὰρ οἱ τῆς τοῦ χείρονος διὰ τὴν κακίαν μερίδος ἐναντίοι ὄντες τοῖς ἀπὸ τοῦ κλήρου τοῦ θεοῦ ἔρημοί εἰσι θεοῦ . ἀλλὰ καὶ οἱ ἐν τοῖς Κριταῖς υἱοὶ Βελίαρ τίνος ἄλλου ἢ τούτου λέγονται εἶναι υἱοὶ διὰ τὴν πονηρίαν ; σαφῶς δὲ παρὰ ταῦτα πάντα ἐν τῷ ἀρχαιοτέρῳ καὶ Μωϋσέως αὐτοῦ Ἰὼβ „ ὁ διάβολος “ ἀναγέγραπται παρίστασθαι τῷ θεῷ καὶ αἰτεῖν τὴν κατὰ τοῦ Ἰὼβ ἐξουσίαν , ἵν᾿ αὐτὸν περιβάλῃ περιστάσεσι βαρυτάταις , πρώτῃ μὲν τῇ κατὰ πάντων τῶν ὑπαρχόντων αὐτῷ καὶ τῶν τέκνων αὐτοῦ ἀπωλείᾳ , δευτέρᾳ δὲ κατὰ τὸ περιβαλεῖν αὐτὸν ἀγρίῳ ἐλέφαντι , τῷ οὕτω καλουμένῳ νοσήματι , πᾶν τὸ σῶμα τοῦ Ἰώβ . ἐῶ γὰρ τὰ ἀπὸ τῶν εὐαγγελίων περὶ τοῦ πειράζοντος τὸν σωτῆρα διαβόλου , ἵνα μὴ δόξω ἀπὸ νεωτέρων γραφῶν φέρειν τὰ περὶ τοῦ ζητουμένου πρὸς τὸν Κέλσον . καὶ ἐν τοῖς τελευταίοις δὲ τοῦ Ἰὼβ , ἐν οἷς ὁ κύριος διὰ λαίλαπος καὶ νεφελῶν εἶπε τῷ Ἰὼβ τὰ ἀναγεγραμμένα ἐν τῇ ὁμωνύμῳ βίβλῳ αὐτοῦ , οὐκ ὀλίγα ἐστὶ περὶ δράκοντος εἰρημένα λαβεῖν . οὔπω λέγω καὶ τὰ ἀπὸ τοῦ Ἰεζεκιὴλ ὡς περὶ „ Φαραὼ “ ἢ „ Ναβουχοδονόσορ “ ἢ ἄρχοντος „ Τύρου “ , ἢ τὰ ἀπὸ τοῦ Ἡσαΐου , ἐν οἷς θρηνεῖται ὁ βασιλεὺς Βαβυλῶνος · ἀφ᾿ ὧν οὐκ ὀλίγα τις ἂν μανθάνοι περὶ τῆς κακίας , ποίαν ἔσχεν ἀρχὴν καὶ γένεσιν , καὶ ὅτι ἀπό τινων πτεροῤῥυησάντων καὶ κατακολουθησάντων τῷ πρώτῳ πτεροῤῥυήσαντι ὑπέστη ἡ κακία .
Lemmas: ὁράω οὖν εἰ μή ὁ ἐγκαλέω ἐγώ ( ὡς ) σφάλλω ἀσεβής καί ἀποπλανάω θεῖος αἴνιγμα αὐτός σαφής σφάλλω , μή κατανοέω ὅτι ὁ πολύς οὐ μόνος Ἡράκλειτος καί Φερεκύδης ἀρχαῖος ἀλλά καί Ὅμηρος Μωϋσῆς γράμμα εἰσάγω ὁ περί ὁ πονηρός οὗτος καί ἐκπίπτω ὁ οὐράνιος λόγος . ὁ γάρ „ ὄφις “ παρά ὅς ὁ παρά ὁ Φερεκύδης γίγνομαι Ὀφιονεύς , αἴτιος γίγνομαι ὁ ἐκβάλλω ὁ θεῖος παράδεισος ὁ ἄνθρωπος , τοιοῦτος τις αἰνίσσομαι , ἐπαγγελία θεότης καί μέγας ἀπατάω ὁ θῆλυς γένος · ὅς συνακολουθέω λέγω καί ὁ ἀνήρ . καί ὁ ἐν ὁ Μωϋσῆς δέ Ἔξοδος ὀλεθρευτής τίς ἄλλος εἰμί ἤ ὁ ὁ ὄλεθρος ὁ πείθω αὐτός καί μή ἀνθίστημι αὐτός ὁ κακία καί μή ἀνταγωνίζομαι αἴτιος ; ἔτι δέ ( ὁ ) ἐν ὁ Λευιτικός ἀποπομπαῖος , ὅς ὁ Ἑβραικός γραφή ὀνομάζω Ἀζαζήλ , οὐδείς ἕτερος εἰμί · ( ὅς ) ἀποπέμπω καί ἀποτροπιάζω δέω ὁ κλῆρος ἔχω ἐν ἐρῆμος · πᾶς γάρ ὁ ὁ ὁ κακός διά ὁ κακία μερίς ἐναντίος εἰμί ὁ ἀπό ὁ κλῆρος ὁ θεός ἐρῆμος εἰμί θεός . ἀλλά καί ὁ ἐν ὁ Κριτής υἱός Βελίαρ τίς ἄλλος ἤ οὗτος λέγω εἰμί υἱός διά ὁ πονηρία ; σαφής δέ παρά οὗτος πᾶς ἐν ὁ ἀρχαῖος καί Μωϋσῆς αὐτός Ἰώβ „ ὁ διάβολος “ ἀναγράφω παρίστημι ὁ θεός καί αἰτέω ὁ κατά ὁ Ἰώβ ἐξουσία , ἵνα αὐτός περιβάλλω περίστασις βαρύς , πρῶτος μέν ὁ κατά πᾶς ὁ ὑπάρχω αὐτός καί ὁ τέκνον αὐτός ἀπώλεια , δεύτερος δέ κατά ὁ περιβάλλω αὐτός ἄγριος ἐλέφας , ὁ οὕτως καλέω νόσημα , πᾶς ὁ σῶμα ὁ Ἰώβ . ἐάω γάρ ὁ ἀπό ὁ εὐαγγέλιον περί ὁ πειράω ὁ σωτήρ διάβολος , ἵνα μή δοκέω ἀπό νέος γραφή φέρω ὁ περί ὁ ζητέω πρός ὁ ξελσυς . καί ἐν ὁ τελευταῖος δέ ὁ Ἰώβ , ἐν ὅς ὁ κύριος διά λαῖλαψ καί νεφέλη λέγω ὁ Ἰώβ ὁ ἀναγράφω ἐν ὁ ὁμώνυμος βίβλος αὐτός , οὐ ὀλίγος εἰμί περί δράκων λέγω λαμβάνω . οὔπω λέγω καί ὁ ἀπό ὁ Ἰεζεκιήλ ὡς περί „ Φαραώ “ ἤ „ Ναβουχοδονόσορ “ ἤ ἄρχων „ Τύρος “ , ἤ ὁ ἀπό ὁ Ἠσαΐας , ἐν ὅς θρηνέω ὁ βασιλεύς Βαβυλών · ἀπό ὅς οὐ ὀλίγος τις ἄν μανθάνω περί ὁ κακία , ποῖος ἔχω ἀρχή καί γένεσις , καί ὅτι ἀπό τις πτερορρυέω καί κατακολουθέω ὁ πρῶτος πτερορρυέω ὑφίστημι ὁ κακία .